**A 72 ÓRÁN BELÜLI LÁTOGATÓ FOGADÁS, CSOMAG ÁTADÁS SZABÁLYAI**

**Az előzetesen letartóztatott**nak – a rendelkezési jogkör gyakorlójának a kapcsolattartás esetleges tiltása, vagy ellenőrzése tárgyában kiadott rendelkezéseire figyelemmel – lehetővé kell tenni, hogy az előzetes letartóztatás elrendelésétől számított 72 órán belül látogatót fogadjon, és tőle csomagot vehessen át.

Amennyiben a látogatás és csomagátadás feltételei fennállnak, a lebonyolításra az ügyvédi látogató helyiségben kerül sor maximum 15 percben. Látogatóként maximum 2 fő (melyből minimum egy fő felnőtt korú) engedélyezett.

A rendelkezési jogkör gyakorlójának engedélyezési körébe tartozó, továbbá a látogatástól eltiltott személyek nem léptethető be az intézetbe.

Ha a jelentkező személy az intézet hatáskörében engedélyezhető (közvetlen) hozzátartozói körbe tartozik, kapcsolattartói (adatkezelési) nyilatkozatot kell kitöltenie a látogatónak a rokonsági fok megjelölésével. Csomag átadására, látogatásra csak ezt követően, az érintett fogvatartott belegyezése mellett kerülhet sor.

A csomag kizárólag tisztasági felszerelést, az évszaknak megfelelő ruházatot, valamint indokolt esetben az egészségügyi szakterület engedélyével gyógyszert és gyógyászati segédeszközt tartalmazhat.

Az előzetesen letartóztatott befogadását követő hetvenkét órán belül lebonyolított látogatás és csomagátvétel nem számít be a látogatófogadás és csomagküldés havi mértékébe.